b'\n_START_ARTICLE_\nStalker: Huviretki tienpientarelle\n_START_SECTION_\nJuoni\n_START_PARAGRAPH_\nAvaruusoliot ovat vierailleet Maassa ja l\xc3\xa4htiess\xc3\xa4\xc3\xa4n j\xc3\xa4tt\xc3\xa4neet j\xc3\xa4lkeens\xc3\xa4 suuren m\xc3\xa4\xc3\xa4r\xc3\xa4n erilaisia korkeaa teknologiaa edustavia esineit\xc3\xa4, jotka uhmaavat tunnettuja fysiikan lakeja. Alueet, joilla oliot ovat vierailleet tunnetaan nimell\xc3\xa4 \xe2\x80\x9dVy\xc3\xb6hyke\xe2\x80\x9d, ja ovat hengenvaarallisia erilaisten paikallisten ansamaisten ilmi\xc3\xb6iden takia. Vy\xc3\xb6hykkeen monesti n\xc3\xa4kym\xc3\xa4tt\xc3\xb6mi\xc3\xa4 vaaranpaikkoja ovat muun muassa hyttyskaljut, lihamyllyt ja velhon hyytel\xc3\xb6t. Mutta vy\xc3\xb6hykkeell\xc3\xa4 on my\xc3\xb6s hy\xc3\xb6dyllisi\xc3\xa4 esineit\xc3\xa4, kuten akkuja jotka tuottavat virtaa rajattomasti. Niinp\xc3\xa4 vaarallisella alueella k\xc3\xa4yv\xc3\xa4t laittomasti \xe2\x80\x9dstalkerit\xe2\x80\x9d etsim\xc3\xa4ss\xc3\xa4 hy\xc3\xb6dyllisi\xc3\xa4 esineit\xc3\xa4 myyt\xc3\xa4v\xc3\xa4ksi. Vy\xc3\xb6hykkeell\xc3\xa4 huhutaan olevan esine nimelt\xc3\xa4 \xe2\x80\x9dKultainen pallo\xe2\x80\x9d, jonka uskotaan toteuttavan ihmisen syvimm\xc3\xa4t toiveet._NEWLINE_Romaanin ven\xc3\xa4l\xc3\xa4inen nimi \xe2\x80\x9dHuviretki tienpientareelle\xe2\x80\x9d juontuu metaforasta, jonka mukaan avaruusoliot olivat kuin piknikill\xc3\xa4; l\xc3\xa4hdetty\xc3\xa4\xc3\xa4n ihmiset tulevat esiin piiloistaan kuin mets\xc3\xa4n el\xc3\xa4imet ja l\xc3\xb6yt\xc3\xa4v\xc3\xa4t kaikkea roskaa piknikin j\xc3\xa4ljilt\xc3\xa4._NEWLINE_Romaani Stalker on Tarkovskin elokuvaa rennompi, laajempi ja todentuntuisempi.'